ბობი ჩარლტონი

სერ **რობერტ "ბობი" ჩარლტონი** ( დ. 11 ოქტომბერი 1937, ეშინგტონი, დიდი ბრიტანეთი — გ. 21 ოქტომბერი, 2023) — ინგლისელი ფეხბურთელი. თამაშობდა შემტევი ნახევარმცველის და თავდამსხმელის პოზიციაზე. 1966 წლის მსოფლიო ჩემპიონი ინგლისის ეროვნული საფეხბურთო ნაკრების შემადგენლობაში. 1958, 1962 და 1970 წლების მსოფლიო საფეხბურთო ჩემპიონატების მონაწილე. 

## სანაკრებო სტატისტიკა
## მიღწევები
### საკლუბო 
;  მანჩესტერ იუნაიტედი 
* პირველი დივიზიონი: 1956–57, 1964–65, 1966–67
* ინგლისის ასოციაციის თასი: 1962–63; ფინალისტი 1956–57, 1957–58
* ინგლისის სუპერთასი: 1965, 1967
* ევროპის ჩემპიონთა თასი: 1967–68

### სანაკრებო 
;  ინგლისი
* მსოფლიო ჩემპიონი: 1966

### ინდივიდუალური 
* ფიფას ასეულის წევრი: 2004
* ოქროს ბურთი: 1966
* ფიფას მსოფლიო ჩემპიონატის ოქროს ბურთი: 1966
* მსოფლიო ჩემპიონატის სიმბოლური ნაკრების წევრი: 1966,  1970
* PFA-ს ჯილდო ფეხბურთის წინაშე მისი განსაკუთრებული დამსახურებისათვის: 1974
* ფიფას მსოფლიო ჩემპიონატის ყველა დროის სიმბოლური ნაკრების წევრი: 1994
* ინგლისის საფეხბურთო ლიგის ლეგენდების ასეულის წევრი: 1998
* მე-20 საუკუნის მე-12 საუკეთესო მოთამაშე World Soccer-ის ვერსიით
* ინგლისური ფეხბურთის დიდების დარბაზის წევრი: 2002
* BBC-ის ჯილდო — წლის ადამიანი სპორტის სამყაროდან — სპორტული მიღწევების აღსანიშნავად: 2008
* საფეხბურთო ავტორთა ასოციაციის ჯილდო (FWA) ფეხბურთის წინაშე მისი განსაკუთრებული დამსახურებისათვის: 1989
* Laureus-ის ჯილდო სპორტის სამყაროში შეტანილი მნიშვნელოვანი წვლილისა და სპორტული მიღწევების აღსანიშნავად: 2012

## ლიტერატურა
* 
* 
* 

## ფაქტები 
thumb|left|200პქ|ბობი ჩარლტონი 2010 წელს
ითვლება ინგლისური ფეხბურთის ლეგენდად. საყოველთაოდ აღიარებულია მსოფლიოს ყველა დროის ერთ-ერთ უდიდეს ნახევარმცველად. 

1999 წელს Placar-ის ვერსიით XX საუკუნის 100 საუკეთესო ფეხბურთელს შორის მე-18 ადგილზე დასახელდა.

ბობი ჩარლტონი 1958 წელს მიუნხენის ავიაკატასტროფას გადაურჩა, რის შემდეგაც დაეხმარა „მანჩესტერ იუნაიტედს“ სამჯერ ინგლისის ჩემპიონატის მოგებაში. გარდა ამისა, მანჩესტერულ კლუბთან ერთად კაპიტნის რანგში ევროპის ჩემპიონთა თასიც მოიპოვა. ბობი ჩარლტონი 1973 წლიდან 2017 წლამდე „მანჩესტერ იუნაიტედის“ საუკეთესო ბომბარდირი იყო. მისი რეკორდი უეინ რუნიმ მოხსნა.

„მანჩესტერ იუნაიტედში“ 17-წლიანი კარიერის განმავლობაში მან მოიპოვა ინგლისის ჩემპიონის სამი ტიტული, ევროპის ჩემპიონთა თასი და ინგლისის თასი.

სულ მან „მანჩესტერ იუნაიტედის“ რიგებში 758 მატჩი ჩაატარა და 249 გოლი გაიტანა.

1966 წელს, ინგლისში გამართულ მსოფლიო თასზე, ჩარლტონი ერთ-ერთი საუკეთესო ფეხბურთელი გახდა. ინგლისის ნაკრებმა მაშინ მსოფლიო თასი მოიგო, ჯერჯერობით ერთადერთხელ ინგლისის საფეხბურთო ისტორიაში.

ბობი ჩარლტონს 47 წელი (1968–2015) ეკუთვნოდა ეროვნული გუნდის რეკორდი გატანილი გოლების რაოდენობით (49). მოგვიანებით, მას უეინ რუნიმ და ჰარი კეინმა გაუსწრეს.

1994 წელს ინგლისის დედოფალმა ელისაბედ II-მ ბობი ჩარლტონი რაინდად აკურთხა.

2023 წლის ივლისში ესპანელი ლუის სუარესის სიკვდილის შემდეგ, ჩარლტონი „ოქროს ბურთის“ ცოცხალ მფლობელებს შორის ყველაზე ასაკოვანი იყო. მან ეს პრიზი 1966 წელს მოიგო.

2020 წლის ნოემბერში გამოცხადდა, რომ ჩარლტონს დემენციის დიაგნოზი დაუდგინდა.

ბობი ჩარლტონი 2023 წლის 21 ოქტომბერს, 86 წლის ასაკში გარდაიცვალა.

## რესურსები ინტერნეტში
*International Football Hall of Fame: Bobby Charlton
*Planet World Cup: Bobby Charlton
*A fans view: Bobby Charlton – legend
*BBC radio interview with Bobby Charlton, 1999
*Sir Alex Ferguson Way - Club Legends - Sir Bobby Charlton

## სქოლიო
კატეგორია:დაბადებული 11 ოქტომბერი
კატეგორია:დაბადებული 1937
კატეგორია:გარდაცვლილი 23 ოქტომბერი
კატეგორია:გარდაცვლილი 2023
კატეგორია:ინგლისელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:ოქროს ბურთის მფლობელები
კატეგორია:1958 წლის მსოფლიო საფეხბურთო ჩემპიონატის ფეხბურთელები
კატეგორია:1962 წლის მსოფლიო საფეხბურთო ჩემპიონატის ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:მსოფლიო ჩემპიონები ფეხბურთში
კატეგორია:ინგლისური ფეხბურთის დიდების დარბაზის წევრები
კატეგორია:1968 წლის ევროპის საფეხბურთო ჩემპიონატის ფეხბურთელები